༤༧
གཏན་གཡོ་ཀུན་ཁྱབ་ཀུན་གྱི་བདག་ཉིད་ཀྱི་བདེ་ཆེན།།
ཨ་མདོ་དགེ་བཤེས་འཇམ་དཔལ་རོལ་པའི་བློ་གྲོས། (༡༨༨༨༡༩༤༤)
༄༅༅། །ན་མོ་གུ་རུ། གཏན་གཡོ་ཀུན་ཁྱབ་ཀུན་གྱི་བདག་ཉིད་ཀྱི་བདེ་ཆེན། །གསང་གསུམ་མི་ཟད་རྒྱན་
གྱི་འཁོར་ལོ་རུ་ཡོངས་ཤར། །རྣམ་ཐར་སྒོ་གསུམ་ཆོས་དབྱིངས་དགའ་མ་ལ་རོལ་བའི། །ཧེ་རུ་ཀ་དཔལ་དྲིན་
ལྡན་བླ་མ་དེ་མཁྱེན་ནོ།།
ཨ་ཧཾ་འབར་འཛག་འཁོལ་བའི་ཟིལ་མངར་གྱི་སྦྲང་ཆང༌། །ཨ་ལི་ཀ་ལིའི་རང་གདངས་གླུ ་
དབྱངས་དང་ལྷན་ཅིག །ཨ་ལ་ངོ་མཚར་ཚོགས་ཀྱི་འཁོར་ལོ་ལ་རོལ་ཚེ། །ཨ་མ་བདེ་ཆེན་བཟང་མོའི་ཟུར་
མིག་ཀྱང་གཡོས་བྱུང་། །བློས་བཏགས་མིང་རྐྱང་སྨིག་རྒྱུ་ཆུ་ཀླུང་དུ་འཁྲུལ་བའི། །ཨ་འཐས་སྲིད་པའི་རི་
དྭགས་རྨེག་མེད་ཀྱི་བརྟུལ་ཞུགས། །བདེ་ཆེན་གཞུ་དང་སྦྱར་བའི་སྟོང་ཆེན་གྱི་ཉག་ཕྲན། །མཉམ་ཉིད་ངང་
ནས་འཕེན་པའི་ས་ར་ཧ་དྲན་བྱུང༌། །འོད་གསལ་རང་བྱུང་ཕུག་པའི་བཙན་ས་ལས་འཕོས་ཏེ། །མ་དག་ལས་
ཀྱི་དྲི་བཞོན་དཔུང་ཚོགས་ཀྱིས་བརྡལ་ཚེ། །སྒྱུ་མའི་སྒྱུ་མར་རོལ་བཞིན་ཞེན་མེད་ཀྱི་ནམ་མཁར། །རྡོ་རྗེ་གར་
སྟབས་མཛད་བཞིན་དྲིལ་བུ་པ་ཕེབས་བྱུང༌། །རྣམས་གསུམ་དུཿཁའི་གཉེར་མ་ཤིག་ཤིག་ཏུ་གཡོ་བའི། །སྲིད་
པའི་ཉལ་འགྲོར་འཁྱམས་པའི་ཉམ་ཐག་གི་གསེར་མིག །གང་འདུལ་བྱིན་ཟའི་ཀློང་དུ ་ལམ་ལམ་དུ ་
བསྲེགས་ནས། །བདེ་ཆེན་ལོངས་སུ་སྤྱད་པའི་ཏེ་ལོ་བ་དགྱེས་སོ། །གང་སྣང་སྣོད་བཅུད་དག་པ་རབ་
འབྱམས་ཀྱི་དཀྱིལ་འཁོར། །ཡན་ལག་བརྐྱང་བསྐུམ་ཙམ་ཡང་ཕྱག་རྒྱ་དང་གར་སྟབས། །གྲགས་སྟོང་
བརྗོད་བྲལ་རྣམ་པ་འབྲུ་གསུམ་གྱི་ངོ་བོ། །སྤང་བླང་རེ་དོགས་བྲལ་བའི་རྣལ་འབྱོར་དེ་ཨ་ཧོ། །དཀར་དམར་
དཔའ་བོ་དཔའ་མོའི་ཕན་ཚུན་གྱི་རྗེས་ཆགས། །ཆོས་འཁོར་མི་ཤིགས་ཐིག་ལེར་མཉམ་སྦྱོར་དུ་རོལ་བས། །སངས་
རྒྱས་གཞན་ནས་མི་འཚོལ་གསང་ཆེན་གྱི་ཁྱད་ཆོས། །གཉུག་མ་གཞི་ནས་རྙེད་པའི་ངོ་མཚར་འདི་ཨ་ཧོ།།
ཕུང་ཁམས་སྐྱེད་མཆེད་སྐུ་གསུམ་འཁོར་ལོ་རུ་རྫོགས་པའི། །ལུས་གནས་སོ་དང་སེན་མོ་གནས་ཡུལ་གྱི་རང་
བཞིན། །རྩ་ཁམས་དཔའ་བོ་དཔའ་མོ་འཁྲིལ་སྦྱོར་གྱི་རྣམ་པ། །མ་བསྩལ་ལྷུན་གྲུབ་ལུས་ཀྱི་བཀོད་པ་འདི་
ཨ་ཧོ། །ཆོས་འཁོར་བདེ་བའི་གཞི་གནས་མི་ཤིགས་པའི་ཐིག་ལེར། །སྟོང་ཕྲག་བདུན་ཅུ་རྩ་གཉིས་སྒྲོགས་
བྱེད་ཀྱི་མགྲོན་པོ། །ཞུགས་གནས་ཐིམ་པའི་ལམ་ནས་རང་ཡུལ་དུ་བོས་པས། །ཀུན་གྱི་ཕ་ཡུལ་བསྙེགས་
པའི་རེ་འདུན་ཞིག་གདའ་འོ། །སྤྲུལ་འཁོར་མ་ཡིས་བསྐུལ་བའི་མུ་ཏིག་གི་གཞོན་ནུ། །དགའ་བཞིའི་ལང་

304
ཞལ་གདམས་དང་མགུར་གླུ་གཅེས་བཏུས།
ཚོར་འགྲོགས་པའི་སྨིན་ལེགས་དང་ལྷན་ཅིག །བདེ་སྟོང་ཕ་ཕོགས་རྒྱལ་ས་རང་ངོ་ལ་སྤྲད་པས། །འཛིན་
མེད་སྟོང་ལྟ་ཧད་པོ་རྫོགས་ཆེན་ལ་མ་འཁྲུལ། །གཡོ་བྱེད་རླུང་གི་རང་བཞིན་ལྔ་ལྡན་གྱི་འཇའ་ཟེར། །སྣོད་
བཅུད་སྒྱུ་མའི་ལྟད་མོར་འཁོར་ཡུག་ཏུ་འབྱམས་ཀླས། །དྭངས་གསལ་ཤེལ་གྱི་འདྲ་དེས་མངོན་སུམ་དུ་མཛད་
ན། །རྟག་བརྟན་བདེན་གྲུབ་སྐུར་སྣང་མུན་སྦྲུལ་དེས་ཅི་བྱ། །རྩ་གསུམ་འཁོར་ལོ་དྲུག་ལྡན་ཨེ་ཝཾ་གྱི་ཁ་སྦྱོར།།
ལུས་གནས་དཔའ་བོ་དཔའ་མོ་ཡབ་ཡུམ་གྱི་འཁྲིལ་སྦྱོར། །རང་སེམས་གདོད་ནས་ལྷན་སྐྱེས་བདེ་སྟོང་གི་
།ད་གཟོད་ཁྱིམ་ཐབས་འཛིན་པའི་རེ་ས་ཡང་མི་འདུག །གཞན་ལ་སྨད་པ་མིན་ཏེ་རང་ལུགས་
།ཁྱབ་བདག་འཇམ་དཔལ་སྙིང་པོའི་གསང་མཛོད་ཀྱི་སྣང་གཏེར། །མདོ་སྔགས་ཀུན་གསལ་
ཡངས་པའི་བཞིན་རིས་ལ་ངོམ་ཚེ། །ཟབ་ཟབ་སྣང་བ་ངོམ་པའི་སྒྱུ་སྐར་ཚོ་གར་སོང༌། །མཚུངས་མེད་རྡོ་རྗེ་
འཛིན་པའི་ཞབས་པད་ཀྱི་དྲུང་དུ། །དེང་ནས་སྲིད་པ་མིང་ཙམ་མ་གྱུར་གྱི་བར་དུ། །འབྲལ་མེད་ཟབ་གསང་
གླུ་དབྱངས་མཆོད་པ་ཡི་རྟེན་འབྲེལ། །རྣམ་ཀུན་དགྱེས་པའི་ཀུན་བཟང་རྣམ་འཕྲུལ་དུ་འབུལ་ལོ། །ཞེས་པ་འདི་
ཡང་ཡུམ་རྡོ་རྗེ་རྣལ་འབྱོར་མའི་ངོ་བོ་བཀའ་དྲིན་མཚུངས་མེད་ཤཱི་ལའི་མཚན་ཅན་གྱི་ཞབས་དྲུང་དུ་རིག་པ་འཛིན་པ་༸དོན་ཡོད་རྡོ་རྗེས་
ཏིང་འཛིན།
ཀྱི་ཁྱད་ཆོས།
གུས་པས་ཕུལ།། །།

མགུར་གླུའི་སྐབས།
305